EkBass/fiwiki-20250220-pages-articles huggingface dataset:
Tammer-turnaus

Tammer-turnaus on Tampereella vuosittain käytävä kansainvälinen olympiatyylin nyrkkeilyturnaus. Tauno Salmisen perustamahttp://www.nyrkkeilymuseo.fi/halloffame.html Tammer-turnaus järjestettiin ensimmäisen kerran vuonna 1977, ja vuonna 2009 oli vuorossa 30. turnauskerta. Vuosina 1981, 1993 ja 2000 turnausta ei järjestetty samana vuonna käytävien arvokilpailujen takia.http://www.boxing- tvs.fi/index.php?section_id=122 Kilpailupaikkana on toiminut Pyynikin palloiluhalli. Turnauksessa otellaan miesten virallisten painoluokkien mukaan. Tammer-turnauksen voittajiin kuuluvat suomalaisista nyrkkeilijöistä muun muassa Tarmo Uusivirta, Veli Koota, Joni Turunen, Amin Asikainen, Robert Helenius ja Juho Tolppola. Ulkomaalaisista turnausvoittajista kuuluisimmat lienevät Mike Tyson ja Oscar de la Hoya. == Lähteet == == Aiheesta muualla == *www.tammerturnaus.com *Tammer-turnauksen suomalaisvoittajat *Tilastoja Tammer-turnauksesta Luokka:Nyrkkeilykilpailut Luokka:Suomen nyrkkeily Luokka:Tampereen urheilutapahtumat Luokka:Pyynikinrinne
Brian Schweitzer

Brian David Schweitzer (s. 4. syyskuuta 1955) on yhdysvaltalainen demokraattipuolueen poliitikko. Hän toimi Montanan osavaltion kuvernöörinä vuosina 2005–2013. Schweitzer opiskeli agronomiaa Coloradon osavaltionyliopistossa, jossa suoritti alemman korkeakoulututkinnon, ja maaperätiedettä Montanan osavaltionyliopistossa, jossa suoritti ylemmän korkeakoulututkinnon. Hän työskenteli vuosia asiantuntijatehtävissä ulkomailla, muun muassa Saudi-Arabiassa. Schweitzer varttui kuusilapsisessa perheessä Havressa, Montanassa sijainneella karjatilalla ja on itsekin toiminut maanviljelijänä ja karjatilallisena (vuodesta 1986 alkaen). Vuonna 2000 Schweitzer oli demokraattien ehdokkaana Yhdysvaltain senaatin jäseneksi Montanasta, mutta hävisi istuvalle senaattorille, republikaani Conrad Burnsille. Vuonna 2004 hän pyrki Montanan kuvernööriksi ja voitti republikaanien ehdokkaan Bob Brownin. Hänestä tuli osavaltionsa ensimmäinen demokraattikuvernööri sitten 1980-luvun lopun. Vuonna 2008 hänet valittiin jatkokaudelle selvällä, yli 30:n prosenttiyksikön erolla republikaanien Roy Browniin. Kuvernöörin kaudet on rajoitettu Montanassa kahteen, joten hän ei voinut olla enää ehdolla vuonna 2012. Schweitzer avioitui vuonna 1981 Nancy Huppin kanssa ja hänellä on kolme lasta, kaksi poikaa ja tytär. == Lähteet == == Aiheesta muualla == Luokka:Montanan kuvernöörit Luokka:Yhdysvaltalaiset demokraattipoliitikot Luokka:Vuonna 1955 syntyneet Luokka:Elävät henkilöt
Joseph Joachim Alcenius

Joseph Joachim Alcenius (2. huhtikuuta 1798 Kälviä – 29. tammikuuta 1853 Helsinki) oli Turun Akatemiassa väitellyt lääketieteen tohtori. == Elämäkerta == Alceniuksen vanhemmat olivat Kälviän kirkkoherra Elias Alcenius ja Clara Moliis.Kälviän kastettujen luettelo Hän kävi Vaasan triviaalikoulua 1811–1816. Syksyllä 1816 hän aloitti opinnot Turun Akatemiassa, josta hän valmistui filosofian tohtoriksi 27. heinäkuuta 1823. Tämän jälkeen Alcenius keskittyi lääketieteen opintoihin ja valmistui lääketieteen tohtoriksi 20. kesäkuuta 1832. Pietarsaaren kaupunginlääkärinä Alcenius toimi jo vuonna 1826 ja ylimääräisenä lääkärinä lääkintöhallituksessa vuonna 1829. Hän teki matkoja Ruotsiin, Tanskaan, Saksaan, Sveitsiin ja Englantiin vuosina 1831–1832. Vaasan kaupunginlääkärinä hän oli 1835–1839, toimien myös linnan ja sairaalan lääkärinä. 1850-luvun alussa Alcenius matkusti Pariisiin, missä hänellä oli lääkärinpraktiikka. Alcenius ei koskaan mennyt naimisiin. Alceniuksen opinnäyte vuonna 1819 käsitteli Suomen eläimistöä ja sen ohjasi Sadelin. == Lähteet == * Lehikoinen, Esa ym.: Suomen lintutieteen synty – Turun Akatemian aika. Turku Faros 2009 ISBN 978-952-5710-04-5 === Viitteet=== Luokka:Suomalaiset lääkärit Luokka:Suomalaiset ornitologit Luokka:Vuonna 1798 syntyneet Luokka:Vuonna 1853 kuolleet
Salibandyn SM-sarja 1986–1987

Kausi 1986–1987 oli salibandyliigan historian ensimmäinen kausi, jolloin miehet pelasivat Suomen-mestaruudesta. Sarjasta käytettiin tuolloin nimitystä miesten mestaruussarja. Naiset pelasivat ensimmäisen kerran mestaruudesta vasta kaudella 1988–1989. Ensimmäinen SM-sarjakausi oli äärimmäisen tiukka. Mestaruuden voitti Manse United ennen S.C. Dalmacia. Kolmanneksi sijoittui RuRu. Mestaruus ratkesi viimeisessä ManU:n ja Dalmacin 0-0 päättyneessä ottelussa. Sarjataulukko ja pistepörssi perustuvat liiton toiminnasta tuolloin vastanneen Pekka Mukkalan joukkueille lähettämään kirjeeseen.Suomen Salibandyliiton puheenjohtajan Pekka Mukkalan joukkueille lähettämä kirje (Manse Unitedin arkisto). Sarjasta putosivat Bolla Bolla, Helsingin Yliopiston uimaseura (HyUS) ja SaPa. Sarjapaikkansa säilyttänyt TDK-Team ei osallistunut sarjaan enää seuraavalla kaudella (1987–1988), ja sarjaa pelattiin vain kahdeksan joukkueen voimin. === Kauden 1986–1987 Sarjataulukko === O V T H TM PM P ManU 18 13 4 1 57 10 30 SC Dalmac 18 12 5 1 46 10 29 Ruunien Ruunat 18 13 3 2 49 17 29 Synkkä Uhma 18 8 5 5 33 16 21 Turbon Pallo 18 9 2 7 48 29 20 Ylhäs 18 5 5 8 24 34 15 TDK-Team 18 5 3 10 27 48 13 BollaBolla 18 3 4 11 14 48 10 SaPa 18 3 3 12 17 59 9 Helsingin Yliopiston US 18 2 0 15 18 62 4 === Kauden 1986-1987 Pistepörssi, 20 ensimmäistä === Kauden 1986-1987 Pistepörssi Sija Nimi Joukkue M S P J 1 Antti Tuominen RuRu 18 10 28 2 2 Heikki Vienola Dalmac 11 9 20 12 3 Orjo Kolu Turbon Pallo 13 6 19 2 4 Vesa Rinne ManU 10 5 15 2 5 Ari Kaperi Turbon Pallo 10 4 14 0 6 Pekka Loikkanen ManU 9 5 14 0 7 Jari Pajunen ManU 12 1 13 2 8 Jarmo Perttilä Dalmac 11 2 13 0 9 Sakari Uutela ManU 5 5 10 0 10 Olli Vanne Dalmac 4 6 10 0 11 Juha Merta Turbon Pallo 8 1 9 0 12 Isto Mikkonen Synkkä Uhma 7 2 9 0 13 Vesa Harjunpää Synkkä Uhma 7 2 9 0 14 Jari Piekkala Dalmac 4 5 9 2 15 Sami Mynttinen Synkkä Uhma 7 1 8 0 16 Ari Liettilä Turbon Pallo 6 2 8 0 17 Matti Muurimäki TDK-Team 6 2 8 2 18 Timo Jantunen ManU 5 3 8 2 19 Jukka Parviainen Turbon Pallo 3 5 8 0 20 Jouko Rantanen RuRu 6 1 7 0 == Lähteet == Miesten 1986–1987 Luokka:Salibandysarjojen kausi 1986–1987
Matti Koota

Matti Koota (s. 6. kesäkuuta 1990 Kankaanpää) on suomalainen ammattinyrkkeilijä. Koota edusti amatöörinä Kankaanpään Nyrkkeilijöitä. Hänen isänsä on entinen nyrkkeilijä ja olympiakävijä Veli Koota, joka myös valmentaa poikaansa. Koota voitti nuorten MM-pronssia sarjassa 54 kg vuonna 2008. Mitali oli suomalaisille ensimmäinen sitten Joni Turusen maailmanmestaruuden 1994.http://www.iltasanomat.fi/urheilu/uutinen.asp?id=1606822 Seuraavan vuoden MM-kilpailuissa Koota piti avausottelussaan ahtaalla tuoretta olympiapronssimitalisti Vjatseslav Gojania, mutta hävisi tälle niukasti massapisteillä. Turkissa käydyissä EM-kilpailuissa 2011 Koota voitti ensimmäisessä ottelussaan Valko-Venäjän Dzmitry Zhukaun mutta putosi jatkosta hävittyään toisessa ottelussaan Turkin Furkan Ulas Memisille pistein 14–21. Koota saavutti ensimmäisen Suomen mestaruutensa 16-vuotiaana vuonna 2007 (sarja 51 kg)http://www.iltasanomat.fi/urheilu/uutinen.asp?id=1481263 ja ensimmäisen Tammer-turnaus-voittonsa vuonna 2009 (sarja 54 kg). Hän oli Lontoon kesäolympialaisiin 2012 tähdänneen Team Londonin jäsen. Hän osallistui jo edellisten kesäolympialaisten karsintoihin, muttei selviytynyt olympiaturnaukseen. Koota loukkaantui syyskuussa 2011 saatuaan luodin jalkaansa kankaanpääläisessä Siili-ravintolassa sattuneessa ampumavälikohtauksessa, jossa myös kuoli yksi henkilö. Luoti rikkoi Kootan jalkapöydän luun, minkä takia hän joutui jäämään sivuun Azerbaidžanissa samana syksynä järjestetyistä MM-kisoista. Koota oli ravintolakahakassa sivullisena. Kazakstanissa käydyissä MM-kilpailuissa 2013 Koota voitti alle 56 kilon sarjassa ensimmäisessä ottelussaan srilankalaisen Gayah Naiduralagenin mutta hävisi toisella kierroksella turkkilaiselle Selcuk Ekerille. Elokuussa 2014 Koota voitti hopeaa Euroopan unionin mestaruuskilpailuissa Bulgariassa sarjassa 56 kiloa. == Saavutuksia == * Nuorten MM-pronssia 2008 (sarja 54 kg) * SM-kilpailut ** kultaa 2007 (sarja 51 kg), 2011http://yle.fi/urheilu/lajit/muut/2011/02/matti_koota_omaa_luokkaansa_sm- kehassa_2397555.html (sarja 56 kg) ja 2014SM-mitalistit 2014 Suomen Nyrkkeilyliitto (sarja 56 kg) ** hopeaa 2008 (sarja 54 kg)http://www.nyrkkeilyliitto.com/tulokset/sm-mitalistit/2000-2009/2009/ * Tammer-turnauksen voitto 2009 (sarja 54 kg) ja 2010 (sarja 56 kg) * MM- edustaja 2009 (sarja 54 kg) * EU-hopeaa 2014 (sarja 56 kg) == Lähteet == Luokka:Suomalaiset nyrkkeilijät Luokka:Vuonna 1990 syntyneet Luokka:Elävät henkilöt
Alcenius

Alcenius on muun muassa seuraavien suomalaisten henkilöiden sukunimi: * Elias Robert Alcenius (1796–1875), pappi ja sukututkija * Fredrik Wilhelm Alcenius (1808–1841), sanomalehtimies ja runoilija * Henrik Alcenius (s. 1941), runoilija * Joseph Joachim Alcenius (1798–1853), lääkäri ja luonnontutkija * Karl Alexander Alcenius (1819–1853), kouluhistorian tutkija ja kasvatusopin dosentti * Maria Charlotta Alcenius (1834–1887), opettaja ja runoilija * Otto Alcenius (1838–1913), opettaja, numismaatikko ja kasvitieteilijä.
Walter Wright

Walter Wright (s. 20. helmikuuta 1981) on yhdysvaltalainen entinen ammattinyrkkeilijä. Hänen asuinkaupunkinsa on Seattle Washingtonissa. == Amatööriura == Wright otteli itselleen 90 voiton ja 12 tappion amatööritilaston. == Ammattinyrkkeily == Wrightin ensimmäinen ottelu oli Brian O'Brieniä vastaan. Walter johti viimesessä erässä ottelua ja alkoi esiintyä. Siinä kohtaa O'Neil sai hyvän osuman perille. Walter hävisi ottelun tyrmäyksellä. Tämän jälkeen hän voitti kymmenen ottelua putkeen ja pääsi mukaan Contender – Haastajaan. == Haastajassa == Haastajan toisella kaudella Walter Wright valittiin mukaan keltaisten joukkueeseen. Keltaiset hävisivät ensimmäiset kaksi ottelua jonka jälkeen Gary Balletto toi päätösvallan keltaisille. Walter otti tästä mahdollisuudesta kiinni ja haastoi sinisten Andre Easonin. Ottelu oli yksipuolinen. Andre kävi kanveesissa ensimmäisessä erässä mutta nousi ylös, ottaen lisää selkäänsä. Tuomarit pisteyttivät ottelun 50-44 Walterille. Cornlius Bundrage, joka oli Andren hyvä ystävä, haastoi Walterin. Toisella kierroksella nämä kaksi kohtasivat viisi-eräisessä ottelussa. Ottelu oli todella likainen. Bundrage voitti ottelun yksimielisesti. Yleisö buuasi päätökselle. Finaalien näytösottelussa Walter kohtasi joukkuetoverinsa Vinroy Barrettin. Walter voitti ottelun tyrmäten Vinroyn neljännessä erässä. == Ura Haastajan jälkeen == Wright kohtasi Dan Wallacen 12. tammikuuta 2007. Wright tyrmäsi aiemmin voittamattoman Wallacen kahdeksannessa erässä. Wright oli myös yksi suosituimmista Haastajan kilpailijoista. Tällä suosiolla hänet valittiin mukaan Haastajan Yhdysvaltojen joukkueeseen The Contender UK VS USA -turnaukseen. Wright kohtasi voittamattoman Anthony Smallin. Ottelu kesti kahdeksan erää. Viimeisessä erässä Wrightilla oli mahdollisuus tyrmäykseen, mutta häneltä loppui polttoaine ennen kuin se onnistui. Small voitti ottelun ei-yksimielisesti 77-76,77-75,74-78. Kolmen vuoden tauon jälkeen Wright palasi kehään 19.6.2010. Hän kohtasi keskisarjalaisen Joshua Snyderin voittaen ottelun yksimielisin tuomariäänin. Luokka:Yhdysvaltalaiset nyrkkeilijät Luokka:Vuonna 1981 syntyneet Luokka:Elävät henkilöt
Victor Ostrovsky

Victor John Ostrovsky (s. 28. marraskuuta 1949 Alberta, Kanada) oli vuoteen 1990 Israelin salaisen palvelun Mossadin agentti, nykyään kirjailija ja taiteilija. Hänen vaimonsa Bella Ostrovsky on taiteilija. == Petoksen kautta == Ostrovsky on julkaissut Israelin salaisesta palvelusta kertovan kirjan By Way of Deception (suom. Petoksen kautta). Ostrovsky oli alun perin Israelin armeijan upseeri ja palveli ennen Mossadia sotilaspoliisissa ja laivastossa. Vuonna 1982 Ostrovsky värvättiin Mossadiin. Ostrovskyn kohukirja By Way of Deception oli bestseller, jonka myynnin Israelin tiedustelupalvelu yritti keskeyttää. Ostrovsky kertoo teoksessaan muun muassa koulutuksestaan Mossadin kenttävirkailijaksi "katsaksi". Kirjan julkaiseminen oli mahdollista Yhdysvalloissa, koska Ostrovsky pakeni Israelista. Ostrovsky erosi Mossadista, koska epäonnistui joidenkin PLO:n johtajien sieppaamisessa. Ostrovskyn mielestä Mossad oli terrorismin vastaisessa sodassaan liian julma, teki pahoja virheitä ja raportoi operaatioistaan Israelin johdolle epätarkasti. Mossad oli hänen mielestään osin tehoton, eikä hallitus valvonut sitä kyllin tarkasti. Ostrovskyn kirjoittama teos on saanut osakseen ristiriitaisen vastaanoton ja on joidenkin arvostelijoiden mielestä ainakin osin kuvitteellinen. Arvostelijoiden mukaan Ostrovsky ei olisi kyennyt pääsemään käsiksi niin laajaan salaisen tiedon määrään. Ostrovskyn mukaan katsa-opiskelijoilla oli oikeus käyttää laajaa kirjastoa ja muita tietolähteitä. Joidenkin mielestä Mossad vaaransi joidenkin sen agenttien turvallisuuden, kun kirja paljasti niin yksityskohtaisia tietoja. ==Teokset== * Claire Hoy ja Victor Ostrovsky, By Way of Deception: The making and unmaking of a Mossad Officer, 1990 ** Suomeksi nimellä Petoksen kautta: Sisäpiirin hätkähdyttävä raportti Mossadista, Suomentanut Jorma-Veikko Sappinen, Book Studio, Hyvinkää, 1991 ISBN 951-611-399-0 *The Other Side of Deception: A Rogue Agent Exposes the Mossad's Secret Agenda, 1995 *Lion of Judah, 1993 *Black Ghosts, 1999 == Aiheesta muualla == * Victor's art gallery * Victor's description of what happened after writing the books Luokka:Israelilaiset henkilöt Luokka:Vuonna 1949 syntyneet Luokka:Elävät henkilöt
Vitello tonnato

Vitello tonnato () on italialainen ruokalaji. Se on valkoviinissä mausteiden kanssa keitettyä vasikanlihaa, joka tarjoillaan ohuina viipaleina majoneesikastikkeen kera. Tavallisesti mausteina käytetään laakerinlehtiä, lehtiselleriä, neilikkaa, pippuria, sipulia ja valkosipulia. Kastike valmistetaan majoneesista, oliiviöljyyn säilötystä tonnikalasta, sardellista, kaprista, sitruunamehusta, valkopippurista ja valkosipulista. Vitello tonnatoa vastaavaa ruokaa voidaan tehdä käyttämällä vasikanlihan tilalla sianlihaa tai kalkkunanlihaa. Piemontesta peräisin oleva vitello tonnato on piemonten kielellä vitel tonnè. ==Lähteet== Luokka:Italialainen keittiö Luokka:Liharuoat Luokka:Piemonte
Elias Robert Alcenius

Elias Robert Alcenius (10. heinäkuuta 1796 Isojoki – 10. huhtikuuta 1875 Lapväärtti) oli suomalainen pappi ja sukututkija, jota pidetään Suomen sukututkimuksen isänä. Alceniuksen vanhemmat olivat kappalainen Daniel Alcenius ja Maria Johanna Estlander. Hänet vihittiin papiksi 1819 ja hän toimi Kalajoen kappalaisena vuosina 1826–56 sekä tämän jälkeen Lapväärtin kirkkoherrana kuolemaansa saakka. Vuonna 1850 Alcenius julkaisi Sursillien suvusta kertovan teoksen Genealogia Sursilliana, jonka kokoamisen oli pannut alulle Turun piispa Johannes Terserus (1605–1678), todettuaan monien Pohjanmaan sukujen kantaisäksi Uumajasta kotoisin olleen Erik Angermanin eli Sursillin. Alceniuksen teoksessa on 1989 sukunimeä, hän oli Pohjoismaissa ensimmäinen sukututkija, joka laajensi tutkimuksen myös talonpoikaissukuihin. Alceniuksen ensimmäinen puoliso vuodesta 1826 oli Fredrika Wilhelmina Lescelius (k. 1842) ja toinen vuodesta 1844 Johanna Elisabet Favorin (k. 1880.) == Lähteet == Luokka:Suomen evankelis-luterilaisen kirkon papit Luokka:Suomalaiset sukututkijat Luokka:Vuonna 1796 syntyneet Luokka:Vuonna 1875 kuolleet
Colorado, Kansas and Oklahoma Railroad

Colorado, Kansas and Oklahoma Railroad oli lyhytaikainen rautatieyhtiö Kansasin osavaltion länsiosassa Yhdysvalloissa. Rautatie yhdisti Scott Cityn kaupungin pohjoisessa sijaitsevaan Winonan kaupunkiin. Rautatie avattiin liikenteelle 2. heinäkuuta 1911, ja viimeinen aikataulun mukainen junavuoro ajettiin 1. marraskuuta 1917. Alun perin rautatien nimi oli Scott City Northern, mutta siitä käytettiin myös nimeä Garden City Gulf and Northern Railroad. Yhtiö ajautui konkurssiin jo vuonna 1913, ja joutui myymään radan sekä kaluston saintlouislaiselle Commonwealth Trust and Security Companylle 175 000 dollarin hintaan elokuussa 1913. Samalla nimi muutettiin Colorado, Kansas and Oklahoma Railroadiksi. Rautatiellä oli yhdysliikenneasemat Scott Cityssä Atchison, Topeka and Santa Fe Railroadin kanssa sekä Winonassa Union Pacific Railroadin kanssa. Vuonna 1917 yhtiö ajautui taloudellisiin vaikeuksiin ja anoi lupaa lakkauttaa Winonan ja Russell Springsin välinen pohjoinen rataosuus. Ilmeisesti noihin aikoihin myös loppuosuus lakkautettiin. Rautatie myytiin chicagolaiselle Joseph Hymanille 316 000 dollarin kauppahinnalla. Rautatie purettiin vuoden 1918 aikana ja sen raidemateriaali kierrätettiin ensimmäisen maailmansodan sotatarpeita varten. Nykyisin rautatiestä on jäljellä ainoastaan kiskoton ratapenger Russell Springsin ja Lake Scottin välisellä alueella. Myös suurin osa rautatien varrelle syntyneistä pikkukylistä on sittemmin kadonnut. ==Lähteet== Luokka:Kansasin liikenne Luokka:Scottin piirikunta (Kansas) Luokka:Yhdysvaltalaiset rautatieyhtiöt
Jay Nixon

Jeremiah Wilson "Jay" Nixon (s. 13. helmikuuta 1956 De Soto, Missouri) on yhdysvaltalainen poliitikko. Hän toimi Missourin osavaltion kuvernöörinä vuosina 2009–2017. Hän edustaa demokraatteja. Ennen kuvernööriksi tuloaan Nixon toimi Missourin oikeusministerinä. == Lähteet == == Aiheesta muualla == Luokka:Missourin kuvernöörit Luokka:Vuonna 1956 syntyneet Luokka:Elävät henkilöt Luokka:Yhdysvaltalaiset demokraattipoliitikot
Here We Go Again

__NOTOC__ Here We Go Again on Demi Lovaton toinen studioalbumi. Se julkaistiin 21. heinäkuuta 2009, ja sen julkaisija on Hollywood Records. Levy myi julkaisuviikollaan 108 000 kappaletta ja nousi Billboard 200 -listan kärkeen. Kappaleesta ”Remember December” kuvattiin musiikkivideo. Kahden virallisen singlen lisäksi promosingle ”Gift of a Friend” julkaistiin 8. syyskuuta 2009 edistämään Helinäkeiju ja kadonnut aarre -elokuvan myyntiä. == Kappaleet == # Nimi Kirjoittaja(t) Aika 1\. Here We Go Again Meher Filian, Isaac Hasson, Lindy Robbins 3:46 2\. Solo Demi Lovato, Scott Cutler, Anne Preven 3:15 3\. U Got Nothin' on Me Demi Lovato, Filian, Hasson 3:38 4\. Falling Over Me Demi Lovato, John Fields, Jon McLaughlin 4:06 5\. Quiet Demi Lovato, Cutler, Preven 2:45 6\. Catch Me Demi Lovato 3:10 7\. Every Time You Lie Demi Lovato, John Fields, McLaughlin 3:48 8\. Got Dynamite Evan Kidd Bogart, Gary Clark, Victoria Horn 3:24 9\. Stop the World Demi Lovato, Nick Jonas, P.J. Bianco 3:33 10\. World of Chances Demi Lovato, John Mayer 2:50 11\. Remember December Demi Lovato, John Fields, Preven 3:11 12\. Everything You're Not Demi Lovato, Toby Gad, Lindy Robbins 3:43 ===Bonuskappaleet=== # Nimi Kirjoittaja Aika 13\. Gift of a Friend Andy Dodd, Demi Lovato, Adam Watts 3:26 14\. So Far So Great Aris Archontis, Jeannie Lurie, Chen Neeman 2:15 == Arvostelut == * Allmusic: Allmusic review * Billboard: positiivinenBillboard: Album review * Entertainment Weekly: B–Entertainment Weekly: Album review * Rolling Stone: Rolling Stone: Album review == Lähteet == Luokka:Vuoden 2009 albumit Luokka:Demi Lovaton albumit Luokka:Hollywood Recordsin albumit
Don’t Forget

__NOTOC__ Don’t Forget on Demi Lovaton ensimmäinen studioalbumi. Se julkaistiin 23. syyskuuta 2008, ja sen julkaisija on Hollywood Records. Albumi debytoi Yhdysvalloissa Billboard 200 -listan toisella sijalla, ja se myi 89 000 kappaletta ensimmäisellä viikolla. == Kappaleet == # Nimi Kirjoittaja(t) Aika 1\. La La Land Demi Lovato, Nick Jonas, Joe Jonas, Kevin Jonas 3:16 2\. Get Back Demi Lovato, Nick Jonas, Joe Jonas, Kevin Jonas 3:20 3\. Trainwreck Demi Lovato 3:18 4\. Party Demi Lovato, John Fields, Robert Schwartzman 3:52 5\. On the Line Demi Lovato, Nick Jonas, Joe Jonas, Kevin Jonas 3:26 6\. Don’t Forget Demi Lovato, Nick Jonas, Joe Jonas, Kevin Jonas 3:43 7\. Gonna Get Caught Demi Lovato, Nick Jonas, Joe Jonas, Kevin Jonas 3:11 8\. Two Worlds Collide Demi Lovato, Nick Jonas, Joe Jonas, Kevin Jonas 3:18 9\. The Middle Jason Reeves, John Fields, Kara DioGuardi 3:05 10\. Until You’re Mine Adam Watts, Andy Dodd 3:31 11\. Believe in Me Demi Lovato, John Fields, Kara DioGuardi 3:42 ===Bonuskappaleet=== # Nimi Kirjoittaja(t) Aika 12\. Behind Enemy Lines Demi Lovato, Nick Jonas 2:49 13\. Back Around Demi Lovato, Nick Jonas, Joe Jonas, Kevin Jonas 3:10 == Arvostelut == * AbsolutePunk: 7.1/10AbsolutePunk: Album review * Allmusic: Allmusic review * Entertainment Weekly: CEntertainment Weekly: Album review == Lähteet == == Aiheesta muualla == * Don't Forget discogs.com -sivustolla Luokka:Vuoden 2008 esikoisalbumit Luokka:Demi Lovaton albumit Luokka:Hollywood Recordsin albumit
Valkotikka

Valkotikka (Melanerpes candidus) on mustavalkoinen, keskikokoinen eteläamerikkalainen tikkalaji. == Koko ja ulkonäkö == Linnun pituus on noin 27 cm. Sen pää, alapuoli ja yläperä ovat valkoiset, selkäpuoli, pyrstö sekä siivet mustat. Naamassa ja alaperässä on keltaista. Sukupuolten värityksessä on pientä eroa. == Esiintyminen == Valkotikan 4,8 miljoonan neliökilometrin laajuinen esiintymisalue ulottuu Etelä-Surinamesta ja Brasiliasta Argentiinan pohjoisosiin ja Uruguayn länsiosiin. Bernhard Christian Otto kuvaili lajin holotyypin Cayennesta vuonna 1796.IBC == Elinympäristö == Valkotikat elävät savanneilla, palmumetsiköissä ja valoisissa, avoimissa metsissä. == Lisääntyminen == Pesä on puunkolossa tai lahossa oksassa, johon naaras munii kolme tai neljä munaa. == Ravinto == Ruokavalio koostuu pääasiassa hedelmistä ja muista kasvikunnan tuotteista, vähässä määrin myös hyönteisistä. Se pitää myös hunajasta ja viljanjyvistä, ja on paikoin maanviljelijöiden riesana syömällä appelsiineja ja muita puutarhahedelmiä. == Lähteet == * Perrins, Christopher M. (päätoim.): Otavan lintutieto – Maailman linnut. Otava, 1992. ISBN 951-1-12001-8. === Viitteet === Luokka:Tikat
Burning Up Tour 2008

Burning Up Tour oli viides konserttikiertue Jonas Brothersilta. Kiertue mainosti A Little Bit Longer -levyä. Kiertue myös mainosti Disney Channelin Camp Rock -elokuvaa, jota Jonas Brothersin jäsenet tähdittivät. Kiertue lähti käyntiin 4. kesäkuuta 2008. Konserttia kuvattiin ja siitä tehtiin elokuva Jonas Brothers: The 3D Concert Experience, joka ilmestyi 27. helmikuuta 2009. Kiertueen livealbumi ilmestyi 24. helmikuuta 2009. Avril Lavigne, Demi Lovato ja country-tähti Taylor Swift olivat lämppäreinä. == Kiertueen laulut == Demi Lovato # "That’s How You Know" # "La La Land" # "Trainwreck" # "Gonna Get Caught" # "Until You’re Mine" # "Party" # "Two Worlds Collide" # "Don't Forget" # "Get Back" Taylor Swift # "Should've Said No" Avril Lavigne # "Girlfriend" # "The Best Damn Thing" # "Complicated" Jonas Brothers # "That's Just the Way We Roll" # "Shelf" # 'Hold On" # "BB Good" # "Goodnight and Goodbye" # "Video Girl" # "Gotta Find You" # "This is Me" with Demi Lovato # "A Little Bit Longer" # "I'm Gonna Getcha Good" (Shania Twain cover) # "Still In Love With You" # "Tonight" # "Year 3000" # "Pushin' Me Away" # "Should've Said No" on certain dates with Taylor Swift # "Hello Beautiful" # "Lovebug" # "Can't Have You" # "Play My Music" # "Burnin' Up" with Big Rob Feggans # "When You Look Me In The Eyes" # "SOS" Luokka:Vuoden 2008 konserttikiertueet Luokka:Vuoden 2009 konserttikiertueet en:Jonas Brothers tours#Burning Up Tour
Heterokromia

Heterokromia eli silmien erivärisyys on kehityshäiriö. Heterokromiassa ihmisen tai eläimen silmät ovat keskenään eriväriset. Heterokromia voi johtua perinnöllisistä syistä, mosaikismista, kimerismistä, silmään tulleesta vammasta tai sairaudesta. Melaniinin eli pigmentin tuotanto on erilainen molemmissa silmissä, mikä on syynä erivärisyyteen. Heterokromia voi myös vaikuttaa hiusten ja ihon pigmenttiin. Heterokromia voi johtua okulaarisesta melanosytoosista. Tällöin on helppo riski sairastua suonikalvoston melanoomaan. Heterokromia lisää sairastumisriskiä myös moniin muihin silmätauteihin. Mika Waltarin romaanissa Mikael Hakim päähenkilö Mikaelin vaimon Julian silmät ovat eriväriset, ja häntä pidetään noitana. == Lähteet == == Aiheesta muualla == Luokka:Silmät Luokka:Perinnölliset ominaisuudet Luokka:Seulonnan keskeiset artikkelit
Bernhard Christian Otto

Bernhard Christian Otto (1745 Niepars, Stralsund – 1835) oli saksalainen lääkäri ja lintutieteilijä. Otto väitteli lääketieteen tohtoriksi Göttingenin yliopistossa 1771, ja toimi lääketieteen professorina ja kasvitieteellisen puutarhan johtajana Frankfurt (Oder)in Viadrina-yliopistossa vuodesta 1788 alkaen. Hän saksansi Buffonin teoksen Histoire naturelle des oiseaux (Naturgeschichte der Vogel). Otto nimesi valkotikan (Melanerpes candidus) vuonna 1796.ITIS == Lähteet == *Medizinhistorie Luokka:Saksalaiset ornitologit Luokka:Vuonna 1745 syntyneet Luokka:Vuonna 1835 kuolleet
Tammisaaren rautatieasema

Tammisaaren rautatieasema (, , ratakm 174+056) on rautatieliikennepaikka Tammisaaressa Raaseporin kaupungissa. Asema avattiin 8. lokakuuta 1873, samaan aikaan Hangon ja Hyvinkään välisen rautatien kanssa. Asemalla pysähtyvät Karjaan ja Hangon väliset lähijunat. Vuonna 1873 valmistuneen asemarakennuksen on suunnitellut Knut Nylander, ja se on yksi Hyvinkää–Hanko-radan kolmesta säilyneestä alkuperäisestä asemarakennuksesta; muut ovat Hyvinkään Hangon radan asema ja Mustion asema. Rakennusta on laajennettu vuonna 1914. Vaikka rakennuksen ulkonäköä on myöhemmin jonkin verran muutettu, se edustaa Suomessa poikkeuksellista asema-arkkitehtuuria parhaiten ulkoasunsa säilyttäneenä asemana. Karjaan ja Hangon välisen radan rakentaminen Tammisaaren kautta ei alkujaan ollut itsestäänselvyys, sillä rataa suunniteltiin 1860-luvulla linjattavaksi Mustion, Antskogin ja Fiskarsin ruukkien sekä Pohjankurun sataman kautta ja edelleen Pohjanpitäjänlahden länsipuolitse. Tammisaarelaisten onneksi toteutettiin kuitenkin kaupungin kautta kulkeva linjaus. Rautatien tulo Tammisaareen piristi asukasluvun laskusta kärsineen kaupungin elämää, ja asutus levisi vanhasta keskustasta aluksi asemalle, sittemmin radan itäpuolelle ja lopulta myös sen pohjoispuolelle. Kaupunkiin perustettiin radan rakentamisen jälkeen myös uutta teollisuutta, kuten viina- ja lakkatehdas sekä kaksi verkatehdasta. Vuonna 1912 rakennettiin asemalta satamarata Tammisaaren uuteen pohjoissatamaan. Talvisodan jälkeen junat olivat liikennöineet Hangon vuokra-alueen rajan tuntumaan Skogbyn asemalle Tammisaaresta kymmenen kilometriä Hangon suuntaan. Jatkosodan sytyttyä ja Hankoniemen jouduttua sotatoimialueeksi Tammisaari jäi turvallisuussyistä ilman junayhteyttä. Elokuusta 1941 lähtien junat liikennöivät vain Dragsvikin asemalle saakka, jolloin kaupunkiin matkustavat joutuivat kävelemään perille lupatarkastuksen jälkeen. Tämä poikkeusjärjestely kesti vuoden 1942 alkuun, jolloin junat liikennöivät jälleen Hankoon. Tammisaaressa on ollut ratapiha, mutta se purettiin vuonna 1999; satamarata oli purettu kolme vuotta aiemmin. Vuonna 1998 junakohtauspaikka siirrettiin Dragsvikiin. Asemarakennus siirtyi Senaatti-kiinteistöille ja edelleen myyntiin vuonna 2007. Aseman lipunmyynti lopetettiin syyskuussa 2008http://www.resiinalehti.fi/havainnot/2008/9/4767.html, mutta myöhemmin asemalle on tullut lippuautomaatti. Vuodesta 2012 lähtien entisessä rautatieaseman rakennuksessa toimii Matkahuollon toimipiste sekä ravintola. Bussilaiturit sijaitsevat aseman toisella puolella. == Lähteet == Rautatieasema Luokka:Raaseporin rautatieliikennepaikat Luokka:Uudenmaan henkilöliikenteen rautatieliikennepaikat Luokka:Suomen 1800-luvulla rakennetut rakennukset ja rakennelmat Luokka:1870-luvulla rakennetut rautatieliikennepaikat
Silicon Fen

Silicon Fen eli Cambridge Cluster on Cambridgen yliopistoalueen teknologiapuisto Englannissa. Sen painopisteet ovat elektroniikka, ohjelmistot ja biotekniikka. Puisto sijaitsee Fenlandin eteläpuolella, joka on johtanut tällaiseen muunnokseen "laaksosta". Vuonna 2004 alueelle ohjautui 24% kaikista Englannin riskisijoituksista eli 9% EU:n riskisijoituksista. Cambridge-ilmiö loi ennen ei-teollistuneelle alueelle merkittävän määrän elektroniikka-alan T&K-toimintaa.; Trinity College perusti alueelle tiedepuiston jo vuonna 1970 - alueen menestystä on rakennettu vuosikymmeniä. Yritykset ovat edelleen mikroyrityskokoa. Arvioidaan, että alueella on noin 2500 yritystä, niiden arvon on arvioitu olevan kuusi miljardia dollaria. Menestyksen selityksinä on pidetty korkeaa elintasoa, hyvää liikenneverkkoa, vähää rikollisuutta ja vähäistä huumeiden käyttöä ja sitä, että Cambridgesta valmistuneet ihmiset haluavat jäädä alueelle töihin. Vielä viime aikoihin asti alueella oli huokeaa asua. == Aiheesta muualla== *The Cambridge Cluster Report 2007, Library House 2007, Download *The Cambridge Phenomenon: The Growth of High Technology Industry in a University Town, Segal Quince & Partners 1985, ISBN 0-9510202-0-X *The Cambridge Phenomenon Revisited - a synopsis of the new report by Segal Quince Wicksteed, Segal Quince & Partners 2000, Download *The Cambridge Cluster Report 2003, Library House 2003, Download *The Cambridge Cluster Report 2004, Library House in association with Grant Thornton 2004, Download *The Cambridge Cluster Report 2006, Library House 2006, Download *The Cambridge Technopole Report 2006 An overview of the UK's leading high tech cluster, St John's Innovation Centre 2006, *The Impact of the University of Cambridge on the UK Economy and Society A high-level study commissioned by EEDA and the Cambridge Network in 2006, *Cambridge Corporate Gateway *SiliconFenBusiness.com *Cambridge Technopole Luokka:Tiedepuistot Luokka:Cambridgeshire
Jordan Jovtšev

Jordan Jovtšev (, s. 24. helmikuuta 1973 Plovdiv) on uransa lopettanut bulgarialainen telinevoimistelija, maailman- sekä Euroopan mestari ja nelinkertainen olympiamitalisti. Hän on saavuttanut arvokisamitalinsa permannolta, moniottelusta ja etenkin renkailta. Jovtšev voitti ensimmäisen aikuisten arvokisamitalinsa Sabaessa 1995, kun renkailta irtosi pronssia. 1990-luvulla hän saavutti vielä yhden MM-hopean ja yhden MM-pronssin, mutta vuosina 2000-2004 mitalisade yltyi: Sydneyn kesäolympialaisissa Jovtšev voitti pronssia renkailta ja permannolta, ja Ateenassa neljä vuotta myöhemmin renkaiden mitali kirkastui hopeaksi, minkä lisäksi permannolta irtosi jälleen pronssinen mitali. Väliin jääneen olympiadin aikana Jovtšev voitti seitsemän MM-mitalia (joista neljä kultaista) ja neljä EM-mitalia, joukossa yksi Euroopan mestaruus renkailta. Ateenan olympialaisten jälkeen Jovtšev voitti renkaiden MM-hopeaa vuonna 2006 ja MM-pronssia vuonna 2007. Euroopan- mestaruuskilpailuista Jovtšev saavutti hopeaa vuosina 2006 ja 2007 –telineenä jälleen renkaat. Vuonna 2009 jo 36-vuotias Jovtšev voitti EM-pronssia Milanossa ja MM-hopeaa Lontoossa. Lontoon kesäolympialaisissa 2012 Jovtšev kilpaili ensimmäisenä voimistelijana kuudensissa kesäolympialaisissaan, joissa hän voimisteli renkailla loppukilpailuun.http://www.mtv3.fi/urheilu/olympialaiset2012/uutiset.shtml/2012/07/1587500/harmaahapsi- naytti-nuoremmilleen-olympiarenkailla == Kahjot ninjat == Jovtšev on osallistunut useasti "maailman vaikeimmaksi esteradaksi" kutsuttuun Kahjot ninjat -televisio-ohjelmaan, ja menestynyt siinä varsin hyvin. *8. kilpailu (59): Epäonnistui Hämähäkkinousussa - Viimeinen taso *12. kilpailu (99): Epäonnistui Kalliokiipeilyssä - Kolmas taso *14. kilpailu (91): Epäonnistui Kalliokiipeilyssä - Kolmas taso *15. kilpailu (97): Epäonnistui Kaarevalla seinällä - Ensimmäinen taso *16. kilpailu (95): Epäonnistui Kalliokiipeilyssä - Kolmas taso *20. kilpailu (1993): Epäonnistui Kaarevalla seinällä - Ensimmäinen taso *23. kilpailu (79): Epäonnistui Köysitikkailla - Ensimmäinen taso == Lähteet == * Yordan Yovchev Biography and Olympic Results Olympics at Sports-Reference.com === Viitteet === Luokka:Bulgarialaiset telinevoimistelijat Luokka:Bulgarialaiset olympiamitalistit Luokka:Vuonna 1973 syntyneet Luokka:Elävät henkilöt
Noah Cyrus

Noah Lindsey Cyrus (s. 8. tammikuuta 2000 Nashville, Tennessee) on yhdysvaltalainen näyttelijä ja laulaja. Hän on Miley Cyrusin pikkusisko. Cyrus esiintyi ensimmäisen kerran televisiossa 3-vuotiaana Gracie Herbertinä tv- sarjassa Doc. Hän on myös ollut sivuroolissa kuudessa Hannah Montana -jaksossa sekä taustatanssijana elokuvassa Hannah Montana: The Movie. Lisäksi hän oli ääninäyttelijänä japanilaisessa anime-elokuvassa Ponyo rantakalliolla. 12-vuotias Noah näytteli Lumikkia lapsena elokuvassa Lumikki ja metsästäjä. Noahilla ja hänen serkullaan Emily Grace Reeversillä on oma YouTube-kanava nimeltään "The Noie & Ems Show", joka sai ensi-iltansa 14. huhtikuuta 2009. Noah Cyrusin vanhemmat ovat Tish Cyrus (o.s. Finley) ja kantrilaulaja Billy Ray Cyrus. Isosisko Mileyn lisäksi hänellä on toinen isosisko Brandi sekä velipuolet Trace ja Christopher sekä isoveli Braison. Noah on myös julkaissut ensimmäisen singlensä "Make Me (Cry)" yhdessä laulajan Labrinth kanssa vuonna 2016. == Aiheesta muualla == * Luokka:Yhdysvaltalaiset lapsinäyttelijät Luokka:Vuonna 2000 syntyneet Luokka:Elävät henkilöt
Kirjeitä Joulupukilta

Kirjeitä Joulupukilta () on kokoelma kirjailija J. R. R. Tolkienin lapsilleen kirjoittamia ja kuvittamia kirjeitä vuosilta 1920–1943. Teos julkaistiin postuumisti vuonna 1976 Baillie Tolkienin toimittamana. Uudistettu laitos julkaistiin 2004, jolloin ilmestyi myös Kersti Juvan tekemä suomennos. == Lähteet == Luokka:Vuoden 1976 kirjat Luokka:Lastenkirjat Luokka:Joulukertomukset Luokka:Joulupukki Luokka:J. R. R. Tolkienin kirjat
Hannu Haapasalmi

Hannu Haapasalmi (s. 2. kesäkuuta 1960 Ilmajoki) on entinen suomalainen nyrkkeilijä, ammatiltaan saneerausmies ja vahtimestari. Haapasalmi edusti amatööriurallaan Seinäjoen Kehä-Jusseja. Hän saavutti SM-pronssia 75 kg:n sarjassa 1984 ja 1987 sekä 81 kg:n sarjassa 1990 ja 1992. Vuonna 1992 hän otteli voitokkaasti kaksi epävirallista ammattilaisottelua. Haapasalmi valittiin Seinäjoen kaupunginvaltuustoon perussuomalaisten listoilta kunnallisvaaleissa 2008. Hänet tuomittiin heinäkuussa 2009 seitsemäksi kuukaudeksi ehdolliseen vankeuteen törkeästä petoksesta. Lokakuussa 2009 kaupunginvaltuusto päätti äänestyksen jälkeen, ettei häntä eroteta valtuustosta. == Lähteet == Luokka:Suomalaiset nyrkkeilijät Luokka:Perussuomalaiset poliitikot Luokka:Seinäjoen kaupunginvaltuutetut Luokka:Vuonna 1960 syntyneet Luokka:Elävät henkilöt
Puu ja lehti

Puu ja lehti () on ensi kertaa vuonna 1964 ilmestynyt J. R. R. Tolkienin kokoomateos. Teos sisältää Tolkienin tutkielman Saduista (On Fairy-Stories) vuodelta 1937 ja novellin Niukun lehti (Leaf by Niggle) vuodelta 1945. Vuoden 1988 laitos sisältää myös runon ”Mythopoeia”. == Lähteet == * == Aiheesta muualla == * Jukka Halme: Puu ja lehti . Tähtivaeltaja 4/2002. Luokka:Vuoden 1964 kirjat Luokka:J. R. R. Tolkienin kirjat
Metalliala

Metalliala on yksi käsi- ja taideteollisuusalan sekä teollisuuden ammattialoista. Metallialalla työmenetelminä voidaan käyttää esimerkiksi taontaa, hitsausta, koneistusta ja valamista. == Metalliartesaani == Tuotteen suunnittelun ja valmistuksen koulutusohjelman perustutkinnon suorittanut metalliartesaani voi toimia muun muassa myynti-, neuvonta-, valmistus- ja huoltotehtävissä sekä yrittäjänä. Nykyään metallialan artesaanit osaavat metallin käsittelyä monipuolisesti. Useimmat koulutusohjelmat sisältävät korujen ja pienesineiden valmistusta sekä erilaisten käyttö- ja koriste- esineiden tekemistä monilla erilaisilla menetelmillä, kuten takomalla ja koneistamalla. Opittuihin taitoihin kuuluvat myös erilaiset valutekniikat (Hiekka-, kipsi- ja alipainevalu) erityyppisillä metalleilla (pronssi, messinki, rauta, alumiini). Metallialan ammattilaiset osaavat tehdä hitsaus-, teräsrakenne-, kalusteputki- ja koneistustöitä sekä sisustusesineitä. Artesaanit valmistavat myös erilaisia työkaluja ja korjaavat koneita ja laitteita. Nykyään jokaisella opiskelijalla on mahdollisuus suuntautua ja erikoistua haluamansa tekniikan (esim. taonta, koneistus, hitsaus, valutyöt) opiskeluun opintojen edetessä. Osaava metalliartesaani pystyy tekemään melkein mitä vain. === Työtilanne === Alalta työllistyy pieniin ja keskisuuriin yrityksiin, alihankintatyöhön ja alan neuvontajärjestöihin. Jonkin verran työpaikkoja on tarjolla myös palvelualoilla ja teollisuudessa. Metallialan artesaani voi myös työllistää itsensä perustamalla yrityksen, mutta se vaatii paljon työtä ja pitkäjänteistä suunnittelua. Kouluja joissa voi suorittaa metalliartesaanin tutkinnon: * Ikaalisten käsi- ja taideteollinen oppilaitos * Tampereen seudun ammattiopiston kulttuuriala, Lempäälä * Mynämäen käsi- ja taideteollisuus oppilaitos * Länsi-Uudenmaan koulutuskeskus * Koulutuskeskus Sedu, Jurva * Jyväskylän ammattiopisto == Aiheesta muualla == *http://www.lukk.fi/index.asp?id=907 *Metallialan artesaani, perustutkinto, Omnia *http://www.jao.fi/?deptid=16459 * Opintoluotsi: Metalliala on mainettaan monipuolisempi Luokka:Metalliteollisuus
Howie Williams

Howard Earl ”Howie” Williams (29. lokakuuta 1927 New Ross, Indiana – 25. joulukuuta 2004 Phoenix, Arizona) oli yhdysvaltalainen koripalloilija ja olympiavoittaja. Williams pelasi Yhdysvaltain joukkueessa sen voittaessa kultaa Helsingin kesäolympialaisissa 1952. Williams pelasi kaikissa joukkueensa kahdeksassa ottelussa tehden yhteensä 26 pistettä. Williamsille tarjottiin myös mahdollisuutta pelata NBA:ta Minneapolis Lakersissa, mutta tämä kieltäytyi.Olympics at Sports-Reference.com == Lähteet == * Howie Williams Bio, Stats and Results Olympics at Sports-Reference.com === Viitteet === Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1927 syntyneet Luokka:Vuonna 2004 kuolleet
Mārtiņš Cipulis

Mārtiņš Cipulis (s. 29. marraskuuta 1980 Cēsis, Latvian SNT, Neuvostoliitto) on latvialainen jääkiekkoilija, pelipaikaltaan vasen laitahyökkääjä. Hän on Latvian maajoukkueen kärkipelaajiä. Seuratasolla Cipulis edustaa KHL-liigan Dinamo Riikaa. == Ura == Cipulis aloitti uransa latvialaisen HK Liepājas Metalurgsin joukkueessa kaudella 1998–1999. Vuonna 2000 hän siirtyi HK Riga 2000 -joukkueeseen. Kauden 2006–2007 Cipulis pelasi HK Aquacity ŠKP Popradin riveissä Slovakian Extraligassa, ja seuraavan 2007–2008 kauden Metallurg Žlobinissa Valko-Venäjän Ekstraligassa. Kaudeksi 2008–2009 Cipulis siirtyi uuteen KHL-liigaan Dinamo Riian joukkueeseen, jossa hän pelasi kaksi kautta. Kauden 2010–2011 hän pelasi Amur Habarovskissa, josta palasi seuraavaksi kaudeksi takaisin Riikaan. == Tilastot == 1998–1999 HK Liepājas Metalurgs EEHL 31 2 5 7 8 – – – – – 1999–2000 HK Liepājas Metalurgs EEHL 41 5 2 7 10 – – – – – HK Liepājas Metalurgs Latvia – – – – – 2 0 0 0 0 2000–2001 HK Riga 2000 EEHL 32 5 5 10 0 – – – – – HK Riga 2000 Latvia 21 13 4 17 0 – – – – – 2001–2002 HK Riga 2000 Latvia 20 11 18 29 2 3 0 1 1 0 HK Riga 2000 EEHL 37 1 4 5 12 – – – – – Prizma Riga EEHL B 2 3 0 3 0 – – – – – 2002–2003 HK Riga 2000 EEHL 31 7 3 10 8 – – – – – HK Riga 2000 Latvia 8 10 18 12 – – – – – 2003–2004 HK Riga 2000 EEHL 32 5 6 11 8 – – – – – HK Riga 2000 Latvia 21 15 11 26 10 7 7 8 15 4 2004–2005 HK Riga 2000 Valko-Venäjä 44 15 8 23 26 3 1 0 1 0 HK Riga 2000 Latvia 5 3 1 4 2 10 4 4 8 4 2005–2006 HK Riga 2000 Valko-Venäjä 53 16 17 33 18 – – – – – HK Riga 2000 Latvia 3 2 5 4 – – – – – 2006–2007 HK SKP Poprad Slovakia 45 6 8 14 16 6 2 1 3 4 2007–2008 Metallurg Zhlobin Valko-Venäjä 54 21 21 42 36 – – – – – 2008–2009 Dinamo Riika KHL 56 9 11 20 28 3 0 0 0 0 2009–2010 Dinamo Riika KHL 56 8 7 15 22 9 2 0 2 2 2010–2011 Amur Khabarovsk KHL 49 12 7 19 14 – – – – – 2011–2012 Dinamo Riika KHL 48 2 8 10 18 6 0 0 0 25 2012–2013 Lev Praha KHL 16 3 3 6 2 4 0 0 0 0 2013–2014 Dinamo Riika KHL 40 5 4 9 6 6 0 0 0 0 2014–2015 Dinamo Riika KHL 37 2 1 3 14 – – – – – 7 kautta yhteensä Latvia 67 53 46 99 30 22 11 13 24 8 3 kautta yhteensä Valko-Venäjä 151 52 46 98 80 3 1 0 1 0 7 kautta yhteensä KHL 302 41 41 82 104 28 2 0 2 27 == Lähteet == * * Luokka:Latvialaiset jääkiekkoilijat Luokka:Vuonna 1980 syntyneet Luokka:Elävät henkilöt
Mirva

Mirva on suomalainen naisen etunimi. Alkuperältään se on muunnos Mirjamista. Mirvan nimipäivä on 30. huhtikuuta yhdessä Miian, Mirjan, Miran, Mirjamin, sekä Mirkan kanssa. Almanakkaan Mirvan nimipäivä lisättiin 1973. Vuoden 2019 loppuun mennessä nimi Mirva on Suomessa on Digi- ja väestötietoviraston tietojen mukaan annettu 3 349 henkilölle, joista suurin osa on syntynyt vuosien 1960 ja 2000 välisenä aikana. ==Tunnettuja Mirvoja== * Mirva Arvinen, missi, malli ja elokuvanäyttelijä * Mirva Brola, Ortodoksiviestin päätoimittaja * Mirva Kuivalainen, näyttelijä * Mirva Pynnönen (o.s. Hämäläinen), suomalainen kilpakävelijä * Mirva Saukkola, toimittaja ja kirjailija ==Kuvitteellisia Mirvoja== * Mirva, Elina Knihtilän esittämä hahmo elokuvassa Matti * Mirva, Paula Norosen esittämä hahmo Radiomafia- radiokanavalla ==Lähteet== Luokka:Etunimet
Janet Afary

Janet Afary on iranilainen kirjailija, feministi ja tieteilijä. Hänen tutkimusalojaan ovat historia, uskontotiede ja naistutkimus. Afary asuu nykyään Yhdysvalloissa. Afary tunnetaan parhaiten Iranin perustuslaillista vallankumousta koskevista tutkimuksistaan ja kirjoituksistaan. Tämän lisäksi hänen tutkimuskohteitaan ovat nyky-Iranin politiikka sekä sukupuoli ja seksuaalisuus modernissa Lähi-idässä. Afary toimii uskontotieteen professorina Kalifornian yliopistossa, Santa Barbarassa. Hän suoritti maisterintutkinnon Teheranin yliopistossa ja väitteli tohtoriksi Michiganin yliopistossa. Väitöskirjan aiheena oli modernin Lähi-idän historia. ==Teoksia== * * * ==Lähteet== ==Aiheesta muualla== *Janet Afaryn verkkosivut Luokka:Historioitsijat Luokka:Iranilaiset tieteilijät Luokka:Iranilaiset professorit Luokka:Sukupuolentutkijat Luokka:Uskontotieteilijät Luokka:Syntymävuosi puuttuu Luokka:Elävät henkilöt
Jess Barker

Jess Barker (4. kesäkuuta 1912 – 8. elokuuta 2000) oli yhdysvaltalainen näyttelijä. Hän esiintyi muun muassa David Janewayn roolissa elokuvassa Punainen katu (1945). Hän oli vuosina 1944–1954 naimisissa Susan Haywardin kanssa. Avioliitto päättyi eroon. Hayward voitti kiistan parin kaksospoikien huoltajuudesta. Etelä-Carolinan Greenvillessä syntynyt Barker kuoli 88-vuotiaana maksakirroosiin North Hollywoodissa.Jess Barker Internet Movie Database. ==Elokuvia== * 1936: Yksinäisen hongan laulu, ohj. Henry Hathaway * 1944: Kansikuvatyttö, ohj. Charles Vidor * 1945: Tämä meidän rakkautemme, ohj. William Dieterle * 1945: Tytöt remmissä, ohj. Edward Buzzell * 1945: Lainsuojattomien paluu, ohj. Ray Taylor * 1945: Punainen katu, ohj. Fritz Lang * 1946: Aaveita, autoja ja ammuksia, ohj. Charles Barton * 1949: Vain yksi harha-askel, ohj. Chester Erskine * 1949: Yllämme giljotiini, ohj. Anthony Mann * 1950: Sankarit pulassa, ohj. Charles Barton * 1964: Yöllistä kauhua, ohj. William Castle * 1968: Vihreät baretit, ohj. Ray Kellogg ja John Wayne * 1975: Jalokivivarkaat, ohj. Marvin J. Chomsky * 1977: Tuhoojat, ohj. Eddie Romero == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1912 syntyneet Luokka:Vuonna 2000 kuolleet
Armenian kuningaskunta

Armenian kuningaskunta oli itsenäinen valtio noin vuodesta 190 eaa. vuoteen 387 ja jatkoi olemassaoloaan senkin jälkeen osana Rooman ja Persian valtakuntaa aina vuoteen 428 asti. Se ulottui laajimmillaan Välimereltä Kaspianmerelle. Armenia itsenäistyi Seleukidien vallasta Antiokhos III Suuren aikana 190 eaa. Sen kukoistuskausi oli kuningas Tigranes Suuren valtakaudella vuosina 95–55 eaa., jolloin se laajeni Anatolian itäosiin. Tuona aikana se oli Rooman itäosien mahtavin valtio. Tigraneksen ja hänen poikansa Artavazd II:n hallintokausilla Armeniasta tuli yksi hellenistisen kulttuurin keskuksista.The Ancient Period Armenia: A Country Study. Library of Congress, 1995. Se oli myös ensimmäinen maa, joka otti kristinuskon valtionuskonnoksi vuonna 301.Newly Independent States of the Former Soviet Union Bureau of Public Affairs, Office of Public Communication, USA, 1992 == Katso myös == * Armenian apostolinen kirkko == Lähteet == Luokka:Armenian historia Luokka:Historialliset valtiot Luokka:Seulonnan keskeiset artikkelit
Tappuvirta

Tappuvirta on noin 400 metriä leveä salmi Savonlinnan ja Varkauden kaupunkien rajalla. Suurin osa Haukiveteen virtaavasta vesimassasta tulee idästä Joutevedeltä Tappuvirran kautta. Tappuvirrassa kulkee syväväylä Haukivedeltä Joensuuhun.http://www.ymparisto.fi/default.asp?contentid=216097&lan;=FI . Tappuvirran lossipaikka sijoittuu Linnansaaren ja Joutenvesi - Pyyvesi - Natura-alueiden rajalle,joka on erityisen tärkeä saimaannorpan elinalue. Savo- Karjalan tiepiiri on käynnistänyt suunnitelman seututielle 468 Tappuvirran lossin korvaamiseksi sillalla. Tappuvirtaan toteutetaan lossin itäpuolelle 8,5 m korkea kiinteä silta ja syväväylä siirretään Haponlahteen. Haponlahdessa nykyinen silta korvataan itäpuolelle rakennettavalla 24,5 m korkealla sillalla.http://www.tiehallinto.fi/servlet/page?_pageid=75&_dad=julia&_schema=PORTAL30&kieli;=fi&menu;=12648&_pageid=71&kieli;=fi&linkki;=27925&julkaisu;=9237 ==Lähteet== Luokka:Vesiväylät Luokka:Suomen salmet Luokka:Haukivesi Luokka:Savonlinnan luonto Luokka:Varkauden luonto
Allan Hagert

Allan Hagert (27. heinäkuuta 1939 Ulvila – 11. syyskuuta 1999 Helsinki) oli suomalainen liikemies, joka toimi muun muassa toimi Suomen Romaniyhdistyksen puheenjohtajana. Hänen isänsä oli Kalle Hagert. Hagert oli naimisissa vuosina 1959–1967 kirjailija Tuula Saarron kanssa. Avioliiton toivottiin kaventavan romanien ja muiden suomalaisten välistä kuilua. Häät järjestettiin Helsingin tuomiokirkossa. Ne olivat oman aikansa merkkitapahtuma joita seuraamaan kertyi tuhansia katselijoita Helsingin Senaatintorille. Hagert kuoli keuhkosyöpään vuonna 1999. == Lähteet == Luokka:Suomalaiset liikemiehet Luokka:Suomen romanit Luokka:Vuonna 1939 syntyneet Luokka:Vuonna 1999 kuolleet
Viisitahtimoottori

Viisitahtimoottori on polttomoottori, jossa on korkean paineen sylinterien lisäksi matalan paineen sylinteri. Ratkaisu pyrkii hyödyntämään pakokaasujen laajentumista vielä ennen niiden poistoa pakoputkesta. Ilmor Engineeringin kehittämässä viisitahtimoottorissa on kolme sylinteriä, joista kaksi toimii tavallisen nelitahtimoottorin periaatteella. Kahden sylinterin pakokaasut ohjataan kolmanteen alhaisen paineen sylinteriin. Prototyyppiä esiteltiin vuonna 2009 Stuttgartissa. Ilmorin mukaan 0,7 litran moottori kykenee tuottamaan 150 hevosvoimaa ja sen polttoainetalous on 10 prosenttia tavanomaista nelitahtimoottoria parempi. Konseptin on patentoinut Gerhard Schmitz vuonna 2000. == Lähteet == == Aiheesta muualla == * Why Five Stroke Engines Are More Efficient But Still a Failure Driving 4 answers -kanavan video. 13 min. YouTube. Luokka:Polttomoottorit
Raili Viljakainen

Raili Viljakainen (s. 29. tammikuuta 1954 Helsinki) on suomalainen sopraano. Raili Viljakainen opiskeli laulua Sibelius-Akatemiassa ja jatkoi opintojaan Englannissa, Saksassa sekä Luigi Riccin johdolla Roomassa. Hän voitti 1976 Timo Mustakallio -laulukilpailun ja 1977 Alankomaiden 's-Hertogenboschin kansainvälisen laulukilpailun. Viljakainen kuului Württembergin valtionoopperan solistikuntaan 1978–1988 ja Suomen Kansallisoopperan solistikuntaan 1988–2008. Hän on myös vieraillut Savonlinnan Oopperajuhlilla sekä muun muassa Yhdysvalloissa, Australiassa ja Japanissa. Viljakaisen esittämien roolien joukossa ovat muun muassa Donna Elvira (oopperasta Don Giovanni), Fiordiligi (Così fan tutte), Kreivitär (Figaron häät), Micaëla (Carmen), Káťa (Ukonilma), Ellen Orford (Peter Grimes), Mimì (La Bohème) ja Manon Lescaut. Viljakainen sai Beniamino Gigli -palkinnon 1995. Suomen Kulttuurirahasto myönsi 2014 Viljakaiselle Lea Piltti -palkinnon monipuolisesta kansainvälisestä ja kotimaisesta ooppera- ja konserttilaulajan urasta.Suomen Kulttuurirahasto ==Lähteet== Luokka:Suomalaiset sopraanot Luokka:Vuonna 1954 syntyneet Luokka:Elävät henkilöt
Surrealistic Pillow

Surrealistic Pillow on yhdysvaltalaisen Jefferson Airplane -yhtyeen helmikuussa 1967 julkaistu toinen albumi ja samalla ensimmäinen laatuaan, jolla laulusolistina toimii Grace Slick. Albumi sisältää yhtyeen suuret klassikot ”Somebody to Love” ja ”White Rabbit”. Kyseisten hittisinglejen myötä levystä muodostui Jefferson Airplanen kaupallinen läpimurto. Albumi sijoittui Billboard 200 -musiikkilistan sijalle 3. sekä Norjan albumilistan sijalle 20. Albumi valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään. ==Kappaleet== ===A-puoli=== # # # # # ===B-puoli=== # * # # # # # ===Vuonna 2003 julkaistun uusintapainoksen bonuskappaleet=== # * # # # # # ==Kokoonpano== *Marty Balin – laulu, kitara *Grace Slick – laulu, piano, urut, nokkahuilu *Paul Kantner – rytmikitara, laulu *Jorma Kaukonen – soolokitara, rytmikitara, laulu *Jack Casady – bassokitara, rytmikitara *Spencer Dryden – rummut, lyömäsoittimet ==Arvostelut== *The Absolute Sound: *AllMusic: ==Lähteet== Luokka:Jefferson Airplanen albumit Luokka:Vuoden 1967 albumit